Da Lofotens fastlandsforbindelse («Lofast») skulle bygges, var et av forslagene som ble vurdert å beholde veistrekningen gjennom Sortland og på Hadseløya, og bygge undersjøisk tunnel under Hadselfjorden. Da Lofast i stedet ble bygd via Øksfjorden i Lødingen og Raftsundet, ble det fortsatt behov for ferga mellom Melbu og Fiskebøl, selv om trafikken på strekningen sank betydelig da veien ble åpnet i 2007. MF «Møysalen» ble i oktober 2008 avløst av den like gamle og nokså like, men litt mindre MF «Sigrid».